
Z A P I S N I K
s  16. sjednice Vijeća Mjesnog odbora Buzin, održane dana 29. rujna 2022. godine u objektu mjesne samouprave Buzin,
s početkom u 18:00 sati


NAZOČNI ČLANOVI VIJEĆA: Juraj Ban, Tomislav Jerčić, Meri Kralj, Stjepan Kranjčina

NENAZOČNI ČLANOVI VIJEĆA: Vid Ban

OSTALI PRISUTNI: 

Predsjedava Juraj Ban, predsjednik Vijeća.

Zapisnik vodi: Juraj Ban, predsjednik Vijeća

	
Predsjednik konstatira da je na početku otvaranja Sjednice nazočno 4 od ukupno 5 članova Vijeća, što znači da Vijeće može pravovaljano raspravljati i odlučivati te otvara 15. sjednicu Vijeća Mjesnog odbora Buzin. 


USVAJANJE ZAPISNIKA

	Bez rasprave, sa 4 glasa ˝ZA˝, Vijeće prihvaća tekst Zapisnika 15. sjednice održane 31. kolovoza 2022. godine. 


USVAJANJE DNEVNOG REDA

Usvajanje Dnevnog reda:

Bez rasprave, sa 4 glasa ˝ZA˝, Vijeće je prihvatilo 

D N E V N I   R E D

1. Pokretanje postupka izvedenog stanja prometnica na području MO Buzin – zaključak,
donosi se
2. Inicijative za izmjenu GUP-a – zaključak, donosi se
3. Nacrt prijedloga odluke o izmjenama i dopunama Odluke o donošenju Urbanističkog
plana uređenja Odra II – zaključak, donosi se
4. Izmjene Programa održavanja javnih prometnih površina, građevina i uređaja javne
namjene, javne rasvjete te izvanrednog održavanja nerazvrstanih cesta na području Grada
Zagreba u 2022 godini – zaključak, donosi se
5. Izmjene i dopune Programa građenja komunalne infrastrukture na području Grada
Zagreba u 2022 godini – zaključak, donosi se
6. Pitanja, prijedlozi i obavijesti
[bookmark: _Hlk115337939]Ad. 1. Pokretanje postupka izvedenog stanja prometnica na području MO Buzin – zaključak, donosi se
Članovi Vijeća od Predsjednika usmeno su informirani o predmetu rasprave i odlučivanju.
Izvjestitelj: Juraj Ban

U raspravi sudjeluju: Juraj Ban, Tomislav Jerčić, Meri Kralj i Stjepan Kranjčina

Vijeće Mjesnog odbora Buzin (4 „za“) donosi

Z A K LJ U Č A K
o pokretanje postupka izvedenog stanja prometnica na području MO Buzin

1. Vijeće Mjesnog odbora Buzin raspravljalo je o pokretanje postupka evidentiranja izvedenog stanja prometnica na području MO Buzin.

2. Vijeće Mjesnog odbora Buzin traži da se za sve prometnice na području MO Buzin, a za koje nije započet postupak, pokrene postupak evidentiranja izvedenog stanja prometnica radi upisa prometnica u katastar i zemljišne knjige kao nerazvrstane ceste u vlasništvu Grada Zagreba. Vijeće Mjesnog odbora Buzin suglasno je da će po potrebi odrediti prometnice koje su prioritetne radi evidentiranja izvedenog stanja prometnica radi upisa prometnica u katastar i zemljišne knjige kao nerazvrstane ceste u vlasništvu Grada Zagreba.

3. Ovaj zaključak dostavlja se Gradskom ureda za obnovu, izgradnju, prostorno uređenje, graditeljstvo, komunalne poslove i promet, Gradskom uredu za mjesnu samoupravu, civilnu zaštitu i sigurnost i Vijeću Gradske četvrti Novi Zagreb-istok.

Ad. 2. Inicijative za izmjenu GUP-a – zaključak, donosi se

Članovi Vijeća od Predsjednika usmeno su informirani o predmetu rasprave i odlučivanju.

Izvjestitelj: Juraj Ban

U raspravi sudjeluju: Juraj Ban, Tomislav Jerčić, Meri Kralj i Stjepan Kranjčina

Vijeće Mjesnog odbora Buzin (4 „za“) donosi

Z A K LJ U Č A K
o inicijativama za izmjenu GUP-a Grada Zagreba

1. Vijeće Mjesnog odbora Buzin raspravljalo je o prijedlozima za izmjenu GUP-a Grada Zagreba, odnosno obuhvatu UPU Buzinski krči – Ranžirni kolodvor jug.

2. Vijeće Mjesnog odbora Buzin predlaže sljedeće inicijative za izmjenu GUP-a Grada Zagreba, odnosno obuhvatu UPU Buzinski krči – Ranžirni kolodvor jug:
	REDNI BROJ
	PRIJEDLOG
	ORAZLOŽENJE

	1.
	Prijedlog je da se izmijeni urbanistički status zone K1-7 na način da istu odredi kao: MJEŠOVITA NAMJENA – PRETEŽITO STAMBENA, oznake M1.
	Obzirom da je velik dio UPU Buzinski Krči – Ranžirni kolodvor jug u zoni K1, a tek manji dio u zoni M1, predlaže se da se zona K1-7 prenamjeni u zonu M1 kako bi se povećala površina na kojoj je moguće stanovanje, odnosno izgradnja stambenih objekata sukladno pravilima.

	2.
	Prijedlog je da se širina Ulica Bani od križanja s ulicom "7" do križanja s ulicom "9", smanji na do 10 metara širine.
	Obzirom da se u tom dijelu nalaze već postojeće obiteljske kuće, planirano širenje ulice na oko 22 metra širine došlo bi do samih kuća, a neke od njih ušle bi u koridor ceste. Obzirom da već tim dijelom prolaze sve komunalne instalacije, dovoljno bi bilo urediti ulicu do 10 m širine (dvije kolne trake + nogostup + zeleni pojas). 

	3.
	Prijedlog je da se u zoni K1-6 odredi minimalna građevna čestica od 1.000 metara kvadratnih.
	Trenutnim UPU je određeno da u zoni K1-7 može biti minimalna građevna čestica od 1.000 metara kvadratnih, ali kako se pod točkom 1. ovog prijedloga predlaže da se K1-7 prenamjeni u M1, onda shodno tome prijedlog je da u K1-6 bude minimalna građevna čestica od 1.000 metara kvadratni.

	4.
	Prijedlog je da se ponovno vrate odredbe članka 23. Odluke o izmjenama i dopunama Odluke o donošenju UPU Buzinski Krči – Ranžirni kolodvor jug koja je donesena na 37. sjednici Gradske Skupštine, 15. srpnja 2008. godine, kojim bi se omogućila rekonstrukcija, dogradnja, nadogradnja građevina ili gradnja zamjenskih građevina.
	Navedeni članak u potpunosti je brisan u izmjenama UPU Buzinski Krči – Ranžirni kolodvor jug 2011. godine. Člankom 23. Odluke o izmjenama i dopunama Odluke o donošenju UPU Buzinski Krči – Ranžirni kolodvor jug koja je donesena na 37. sjednici Gradske Skupštine, 15. srpnja 2008. godine postojala je mogućnost rekonstrukcije, dogradnje i nadogradnje građevina namjene kojih je protivna planiranoj namjeni. Slijedom navedenog usvajanjem ovog prijedloga omogućila bi se legalna rekonstrukcija, dogradnja, nadogradnja građevina ili gradnja zamjenskih građevina za već postojeće građevine koje su izgrađene u skladu s važećim propisima.

	5.
	Prijedlog je da se zona K2-RT čija je namjena izgradnja robnih terminala, ili dio zone ili cijela zona predvidi za novi intermodalni putnički terminal.
	Obzirom da se očekuje izgradnja Sarajevske i nadvožnjaka preko Ranžirnog kolodvora, te da je u blizini cestovna poveznica prema jugu i zapadu (prema zračnoj luci), predložena lokacija idealna je za izgradnju novog intermodalnog putničkog terminala koji bi bio dobro povezana sa svim važnim prometnim pravcima i značajnim prometnim objektima, a posebno zračnom lukom.



3. Vijeće Mjesnog odbora Buzin suglasno je s prijedlozima za izmjenu GUP-a Grada Zagreba, odnosno obuhvatu UPU Buzinski krči – Ranžirni kolodvor jug te traži da se prijedlozi uvrste kao dio inicijativa Vijeća Gradske četvrti Novi Zagreb-istok, za izmjenom GUP-a Grada Zagreba.

4. Ovaj zaključak dostavlja se Gradskom uredu za mjesnu samoupravu, civilnu zaštitu i sigurnost i Vijeću Gradske četvrti Novi Zagreb-istok.

Ad. 3. Nacrt prijedloga odluke o izmjenama i dopunama Odluke o donošenju Urbanističkog plana uređenja Odra II – zaključak, donosi se

Članovi Vijeća od Predsjednika pismeno su i usmeno informirani o predmetu rasprave i odlučivanju.

Izvjestitelj: Juraj Ban

U raspravi sudjeluju: Juraj Ban, Tomislav Jerčić, Meri Kralj i Stjepan Kranjčina

Vijeće Mjesnog odbora Buzin (4 „za“) donosi

Z A K LJ U Č A K
o nacrtu prijedloga odluke o izmjenama i dopunama Odluke o donošenju Urbanističkog plana uređenja Odra II

1. Vijeće Mjesnog odbora Buzin raspravljalo je o nacrtu prijedloga odluke o izmjenama i dopunama Odluke o donošenju Urbanističkog plana uređenja Odra II.

2. Vijeće Mjesnog odbora Buzin smatra kako nije nadležno za davanje mišljenja o nacrtu prijedloga odluke o izmjenama i dopunama Odluke o donošenju Urbanističkog plana uređenja Odra II, obzirom da obuhvat Urbanističkog plana uređenja Odra II ne ulazi u područje MO Buzin.

3. Ovaj zaključak dostavlja se Gradskom uredu za mjesnu samoupravu, civilnu zaštitu i sigurnost i Vijeću Gradske četvrti Novi Zagreb-istok. 

Ad. 4. Izmjene Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022 godini – zaključak, donosi se

Članovi Vijeća od Predsjednika su pismeno i usmeno informirani o predmetu rasprave i odlučivanju.

Izvjestitelj: Juraj Ban

U raspravi sudjeluju: Juraj Ban, Tomislav Jerčić, Meri Kralj i Stjepan Kranjčina

Vijeće Mjesnog odbora Buzin (4 „za“) donosi

Z A K LJ U Č A K
o izmjenama Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022 godini

1. Vijeće Mjesnog odbora Buzin raspravljalo je o izmjenama Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022 godini.

2. Vijeće Mjesnog odbora Buzin daje pozitivno mišljenje na izmjene Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022 godini.

3. Ovaj Zaključak dostavlja se Vijeću Gradske četvrti Novi Zagreb-istok i Gradskom uredu za mjesnu samoupravu.


Ad. 5. Izmjene i dopune Programa građenja komunalne infrastrukture na području Grada Zagreba u 2022 godini – zaključak, donosi se

Članovi Vijeća od Predsjednika pismeno su i usmeno informirani o predmetu rasprave i odlučivanju.

Izvjestitelj: Juraj Ban

U raspravi sudjeluju: Juraj Ban, Tomislav Jerčić, Meri Kralj i Stjepan Kranjčina

Vijeće Mjesnog odbora Buzin (4 „za“) donosi

Z A K LJ U Č A K
o izmjenama i dopunama Programa građenja komunalne infrastrukture na području Grada Zagreba u 2022 godini

1. Vijeće Mjesnog odbora Buzin raspravljalo je o izmjenama i dopunama Programa građenja komunalne infrastrukture na području Grada Zagreba u 2022 godini.

2. Vijeće Mjesnog odbora Buzin daje pozitivno mišljenje na izmjene i dopune Programa građenja komunalne infrastrukture na području Grada Zagreba u 2022 godini.

3. Ovaj Zaključak dostavlja se Vijeću Gradske četvrti Novi Zagreb-istok i Gradskom uredu za mjesnu samoupravu.

Ad. 6. Pitanja, prijedlozi i obavijesti

Predsjednik otvara raspravu.
Pitanja i prijedlozi članova Vijeća:

	Član Vijeća
	Komentar

	Juraj Ban
	Izvještava da je dobivena informacija od Zrinjevca da je Zrinjevac zadužen za košnju zelene površine na k.č. 215 k.o. ODRA te da se nalazi u kategoriji "korovišta" što znači da se kosi 3 do 5 godišnje, ovisno o vegetaciji.

	Juraj Ban
	Izvještava da je zaprimljena obavijest od Područnog ureda da se dostave 1 - 2 prioriteta za izvršavanje rješenja za postavu prometne signalizacije, a koja nisu još izvršena. VMO Buzin naznačilo je da su oba neizvršena rješenja na području MO Buzin, prioriteti (uspornik prometa u Buzinskom prilazu i signalizacija na križanju Buzinski prilaz / Cebini).

	Juraj Ban
	Izvještava da je upućen dopis Hrvatskim željeznicama putem elektroničke pošte sa zahtjev za uklanjanjem ambrozije kod pješačkog prijelaza preko pruge. Ambrozija je uklonjena prije nekoliko dana.

	Juraj Ban
	Izvještava da je poslan upit putem elektroničke pošte u vezi statusa izvlaštenja čestica radi uređenja Buzinskog prilaza – odvojka. Prema dobivenoj informaciji, nema promijene u odnosu na stanje iz srpanja ove godine.

	Juraj Ban
	Izvještava da je 14.09.2022. godine upućen dopis putem elektroničke pošte (GU za mjesnu samoupravu, GČ Novi Zagreb-istok te u ponovljenom upitu i GU za za obnovu, izgradnju, prostorno uređenje, graditeljstvo, komunalne poslove i promet) kojim je zatražena informacija o predmetu »uređivanje nogostupa u Ulici Cebini« i »uređivanje autobusnog stajališta na Buzinskoj cesti« te je zatražena projektna dokumentacija na uvid. Nakon dva ponavljanja upita, informacija i dokumentacija nije dostavljena.

	Juraj Ban
	Izvještava da je upućen dopis putem elektroničke pošte Vodoopskrbi i odvodnji u vezi problema odvodnje oborinskih voda tijekom obilnih kiša kojim je zatražena informacija o statusu Projekta Zagreb, odnosno izgradnji Kolektora II. Paralele te druge informacije u vezi odvodnje otpadnih voda na području MO Buzin.

	Juraj Ban
	Izvještava da su kontaktirane Hrvatske autoceste d.d. u vezi problema (snažnog lupanja prilikom prolaska teretnih motornih vozila) na autocesti u zoni mosta nad ulicom Bani te je dobivena informacija da će izaći na teren kako bi utvrdili uzrok problema.

	Juraj Ban
	Izvještava o provedenoj anketi između članova VMO Buzin, u vezi deficitarnih zanimanja na području Grada Zagreba.

	Juraj Ban
	Izvještava da je zaprimljeno Idejno rješenje uređenja Ulice Krčmarići kojeg je izradila tvrtka CORNUS PROJEKT d.o.o. Također izvještava da je odabran izvođač za izradu idejnog rješenja rekonstrukcije raskrižja Av. V. Holjevca - Ulica Mladosti - Buzinski prilaz (Izvođač je tvrtka VEDRA INŽENJERING d.o.o.).

	Juraj Ban
	Izvještava da je u suradnji s Komunalnim redarstvo zatražena sanacija udarnih rupa na lokacijama Buzinski prilaz (kod Fero-Terma) i Bani kod kbr. 30.



Obzirom da više nije bilo pitanja, prijedloga i obavijesti, Sjednica je završena u 19,15 sati.
Zapisnik sastavio:							
Juraj Ban, mag. geogr.

KLASA: 024-08/22-003/1826

Juraj Ban, mag. geogr.


